หุ้น “สายการบิน-โรงแรม” วิ่งคึก! ศบค.เคาะรีเทิร์น Test&Go – ขยาย Sandbox
6 หุ้นกลุ่ม “เปิดเมือง” บวกคึก ขานรับ ศบค.หวนใช้มาตรการ Test&Go รวมถึงขยายพื้นที่ Sandbox เพิ่ม พร้อมเปิดพื้นที่เชื่อมโยง Sandbox เดิม
6 หุ้นกลุ่ม “เปิดเมือง” บวกคึก ขานรับ ศบค.หวนใช้มาตรการ Test&Go รวมถึงขยายพื้นที่ Sandbox เพิ่ม พร้อมเปิดพื้นที่เชื่อมโยง Sandbox เดิม
20 ม.ค. 2565

ผู้สื่อข่าวรายงานว่า ราคาหุ้นบนกระดานของกลุ่มสายการบินและกลุ่มโรงแรมต่างปรับตัวขึ้นอย่างแข็งแกร่ง ประเด็นหลักยังคงเป็นเรื่องที่ทาง ศบค.ชุดใหญ่ ได้มีมติเห็นชอบ ลงทะเบียน Test&amp;Go ได้อีกครั้ง และให้ขยาย Sandbox ชลบุรี เพิ่มเติม นำโดย
บริษัท ท่าอากาศยานไทย จำกัด (มหาชน) หรือ AOT ปิดเช้าที่ระดับ 62.75 บาท บวก 1.50 บาท หรือ 2.45% สูงสุดที่ระดับ 62.75 บาท ต่ำสุดที่ระดับ 61.00 บาท ด้วยมูลค่าการซื้อขาย 2.31 พันล้านบาท
บริษัท เอเชีย เอวิเอชั่น จำกัด (มหาชน) หรือ AAV ปิดเช้าที่ระดับ 2.64 บาท บวก 0.12 บาท หรือ 4.76% สูงสุดที่ระดับ 2.68 บาท ต่ำสุดที่ระดับ 2.50 บาท ด้วยมูลค่าการซื้อขาย 112.66 ล้านบาท
บริษัท การบินกรุงเทพ จำกัด (มหาชน) หรือ BA ปิดเช้าที่ระดับ 9.80 บาท บวก 0.25 บาท หรือ 2.62% สูงสุดที่ระดับ 9.80 บาท ต่ำสุดที่ระดับ 9.50 บาท ด้วยมูลค่าการซื้อขาย 68.85 ล้านบาท
บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ปิดเช้าที่ระดับ 30.75 บาท บวก 0.75 บาท หรือ 2.50% สูงสุดที่ระดับ 31 บาท ต่ำสุดที่ระดับ 30 บาท ด้วยมูลค่าการซื้อขาย 565.20 ล้านบาท
บริษัท ดิ เอราวัณ กรุ๊ป จำกัด (มหาชน) หรือ ERW ปิดเช้าที่ระดับ 3.12 บาท บวก 0.10 บาท หรือ 3.31% สูงสุดที่ระดับ 3.14 บาท ต่ำสุดที่ระดับ 3.06 บาท ด้วยมูลค่าการซื้อขาย 61.78 ล้านบาท
บริษัท แอสเสท เวิรด์ คอร์ป จำกัด (มหาชน) หรือ AWC ปิดเช้าที่ระดับ 4.68 บาท บวก 0.06 บาท หรือ 1.30% สูงสุดที่ระดับ 4.78 บาท ต่ำสุดที่ระดับ 4.64 บาท ด้วยมูลค่าการซื้อขาย 432.69 ล้านบาท
ด้าน นพ.ทวีศิลป์ วิษณุโยธิน โฆษกศูนย์บริหารสถานการณ์การโควิด-19 (ศบค.) เปิดเผยว่า ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.ชุดใหญ่) ได้มีมติเห็นชอบเรื่องสำคัญ ได้แก่ อย่าง เปิดลงทะเบียน Test&amp;Go ได้อีกครั้งตั้งแต่ 1 ก.พ. 65 โดยปรับเป็นการตรวจ RT-PCR 2 ครั้ง และให้ขยาย Sandbox ชลบุรี (อ.บางละมุง เมืองพัทยา อ.ศรีราชา อ.เกาะสีชัง อ.สัตหีบ เฉพาะต.นาจอมเทียน ต.บางเสร่) และตราด พร้อมเปิดพื้นที่เชื่อมโยง Sandbox เดิม